Video: Roerende Kersfeesadvertensie uiters gewild | Maroela Media
Die advertensie is gebaseer op ware gebeure. Die bykans vier minuut lange advertensie is gebaseer op die skietstilstand in 1914 toe Britse en Duitse troepe mekaar in niemandsland ontmoet, hul wapens neergelê en Kersfees saam gevier het. Hulle het ook bietjie voetbal gespeel.
Die advertensie wys hoe “Stille Nag” in twee tale gesing word en sneeu wat rondom die soldate val voordat ŉ oomblik van vrede geskep word.
AP berig egter minstens 240 klagtes is reeds by die Gesagsliggaam vir Reklamestandaarde teen die advertensie ingedien, aangesien oorlog as die agtergrondskets vir ŉ kommersiële maatskappy gebruik word.
Die sjokoladestafie in die advertensie is oral by Sainsbury’s te koop en alle wins gaan aan die Koninklike Britse Legioen geskenk word.
Laat my in trane en mens dink Ne!
Dit was een van die mooiste advertensies wat ek nog in my lewe gesien het. Daardie manne, is eintlik nog kinders, en in ‘n wonderlike oomblik kon hulle die verskille en oorlog opsy-skuif en weer net kinders wees.
Ek wens almal in Suid-Afrika kan hierdie mooi advertensie sien, en soos Elsabe se, dit laat jou dink en hoop dat dinge so anders kan wees in ons mooie land